ບົດບາດເພີ່ມຂຶ້ນ ຂອງອາຊ່ຽນ ໃນຖານະເວທີ ຄວາມໝັ້ນຄົງ ພູມີພາກ
ອາຊ່ຽນ ມອງເຫັນ ການມີບົດບາດ ເພີ່ມຂຶ້ນ ໃນຖານະເປັນເວທີ ສຳຫຼັບແກ້ໄຂ ບັນຫາຂັດແຍ້ງຕ່າງໆ ໃນພູມີພາກ
ຄວາມອຸດົມຮັ່ງມີ ທີ່ເພີ່ມທະວີຂຶ້ນ ໃນເຂດເອເຊຍ ແລະການແຂ່ງຂັນທາງດ້ານເສດຖະກິດ ພວມນຳພາໃຫ້ກຸ່ມຈັດຕັ້ງລະດັບພູມີພາກ ເຊັ່ນສະມາຄົມບັນດາປະຊາຊາດໃນເຂດເອເຊຍ ຕາເວັນອອກສຽງໃຕ້ຫຼືອາຊ່ຽນນັ້ນ ເປັນເວທີປະຊຸມກັນ ສຳຫຼັບຫາທາງແກ້ໄຂບັນຫາຂັດ ແຍ້ງຕ່າງໆລະຫວ່າງບັນດາປະເທດສະມາຊິກກັນເອງແລະກັບຈີນ ດັ່ງທີ່ Ron Corben ຜູ້ສື່ຂ່າວຂອງວີໂອເອ ລາຍງານມາຈາກກອງປະຊຸມເວທີເສດຖະກິດໂລກກ່ຽວກັບເຂດເອ ເຊຍຕາເວັນອອກທີ່ບາງກອກນັ້ນ ກໍແມ່ນວ່າ ອາຊ່ຽນຕ້ອງການຢາກມີບົດບາດສຳຄັນໃນ ການແກ້ໄຂບັນຫາຂັດແຍ້ງຕ່າງໆ ການກ້າວຂຶ້ນສູ່ເວທີເສດຖະກິດໂລກຂອງເຂດເອເຊຍແລະການແຂ່ງຂັນຍາດແຍ່ງເອົາຊັບ ພະຍາກອນທີ່ມີເພີ່ມຂຶ້ນເຮັດໃຫ້ສະມາຄົມບັນດາປະຊາຊາດໃນເຂດເອເຊຍຕາເວັນອອກ ສຽງໃຕ້ຫຼືອາຊ່ຽນທີ່ມີສະມາຊິກ 10 ປະເທດ ເປັນຜູ້ກຳນົດໂຄງຮ່າງດ້ານຄວາມໝັ້ນຄົງ ເພື່ອຈະຫຼີກລ່ຽງບັນຫາຂັດແຍ້ງຕ່າງໆໂດຍສະເພາະແລ້ວຫຼັງຈາກໄດ້ເກີດຄວາມເຄັ່ງຕຶງ ໃນເຂດທະເລຈີນໃຕ້ເມື່ອບໍ່ດົນມານີ້ ສະມາຊິກຂອງອາຊ່ຽນ 4 ປະເທດປະກອບດ້ວຍຟີລິບປິນ ຫວຽດນາມ ມາເລເຊຍແລະ ບຣູນາຍຕ່າງກໍໄດ້ອ້າງເອົາກຳມະສິດແຂ່ງກັບຈີນຢູ່ໃນບາງເຂດຂອງທະເລຈີນໃຕ້ທີ່ກ່າວ ກັນວ່າອຸດົມສົມບູນໄປດ້ວຍບໍ່ນໍ້າມັນແລະບໍ່ແກັສທຳມະຊາດສຳຮອງນັ້ນ ຄວາມເຄັ່ງຕຶງລະຫວ່າງຈີນກັບຫວຽດນາມ ແລະເມື່ອໄວໆມານີ້ລະຫວ່າງຈີນກັບຟີລິບ ປິນ ເຮັດໃຫ້ຂົງເຂດດັ່ງກ່າວ ມີຄວາມເປັນໄປໄດ້ ໃນການທີ່ຈະກາຍເປັນຈຸດລະເບີດໃນ ການເກີດບັນຫາຂັດແຍ້ງຂຶ້ນ ທີ່ກອງປະຊຸມເວທີເສດຖະກິດໂລກ ຢູ່ທີ່ບາງກອກ ທ່ານສຸຣິນ ພິດສຸວັນ ເລຂາທິການ ໃຫຍ່ຂອງສະມາຄົມອາຊ່ຽນ ກ່າວວ່າ ສະມາຄົມຂອງທ່ານຕ້ອງການຢາກຈະຊ່ອຍແກ້ ໄຂບັນຫາຂັດແຍ້ງປະເພດນີ້ ທ່ານສຸຣິນອະດີດລັດຖະມົນຕີການຕ່າງປະເທດໄທກ່າວວ່າ ຈີນຮູ້ສຶກໂຕແລ້ວກ່ຽວກັບ ຄວາມຮັບຜິດຊອບ ແລະຜົນປະໂຫຍດຂອງຕົນຢູ່ໃນຂົງເຂດ ທ່ານສຸຣິນກ່າວວ່າ ທ່ານສຸຣິນເວົ້າວ່າ ຫຼັກການປະຕິ ບັດ ເພື່ອເປັນທິດທາງນຳພາປະ ເທດຕ່າງໆທີ່ເປັນຄູ່ແຂ່ງໃນການ ອ້າງກຳມະສິດ ກໍຄືຈຸດໃຈກາງໃນ ການສົນທະນາຫາລືພາຍໃນສະ ມາຄົມອາຊ່ຽນ ທ່ານກ່າວວ່າ ຈີນຕ້ອງການຢາກມີບົດບາດສຳ ຄັນໃນການກຳນົດຫຼັກການນຳ ພາດັ່ງກ່າວນີ້ ທ່ານສຸຣິນເວົ້າວ່າ ສາດສະດາຈານ Zha Daojiong ແຫ່ງມະຫາວິທະຍາໄລປັກກິ່ງກ່າວວ່າ ບົດບາດຂອງ ອາຊ່ຽນໃນການຫຼີກລ່ຽງບໍ່ໃຫ້ເກີດບັນຫາຂັດແຍ້ງນັ້ນແມ່ນມີຄວາມສຳຄັນ ສາດສະດາຈານ Zha ເວົ້າວ່າ ສ່ວນນັກເສດຖະສາດ Rajiv Biswas ແຫ່ງອົງການ HIS ຂອງສິງກະໂປກ່າວວ່າ ໃນ ຂະນະທີ່ເສດຖະກິດຂອງເອເຊຍເຕີບໃຫຍ່ຂະຫຍາຍໂຕຂຶ້ນຢູ່ນີ້ ການໃຊ້ຈ່າຍທາງດ້ານ ທະຫານກໍພວມເພີ່ມຂຶ້ນເຊັ່ນກັນ ລື່ນສະຫະພາບຢູໂຣບແລະສະຫະລັດດ້ວຍ ທ່ານເວົ້າວ່າ ການສົນທະນາຫາລືກ່ຽວກັບຄວາມໝັ້ນຄົງໄລຍະຍາວ ແມ່ນມີຄວາມສຳ ຄັນສຳຫຼັບຂົງເຂດ ທ່ານ Biswas ເວົ້າວ່າ ທ່ານ Biswas ກ່າວວ່າ ການຮວມເອົາປະເທດຕ່າງໆ ເຂົ້າເປັນພາຄີທາງດ້ານຄວາມ ໝັ້ນຄົງແລະເສດຖະກິດເຊັ່ນວ່າສະຫະລັດແລະຣັດເຊຍນັ້ນ ອາຊ່ຽນແມ່ນໄດ້ບັນລຸຜົນ ສຳເລັດອັນໃຫຍ່ຫຼວງໃນການເສີມສ້າງໂຄງຮ່າງຄວາມໝັ້ນຄົງຢູ່ໃນຂົງເຂດ